તેહરાનઃ શું તમે એ વાત પર વિશ્વાસ કરી શકો કે કોઈ મહિલા ટીમના ખેલાડી ખરેખર પુરુષ હોય? નહીં ને… પરંતુ આવું ઈરાનમાં બન્યું છે. ત્યાંની મહિલા ફૂટબોલ ટીમમાં રમી રહેલા આઠ ખેલાડી પુરુષ છે. એવો દાવો કરવામાં આવ્યો છે કે આ પુરુષ ખેલાડી લિંગ પરિવર્તન કરાવવાની રાહ જોઈ રહ્યા છે. ઈરાનના ફૂટબોલ એસોસિયેશન પર અનૈતિક કામ કરવાનો આરોપ લાગ્યો છે કે તેમણે જાણીજોઈને પોતાની મહિલા ટીમમાં આઠ પુરુષ ખેલાડીઓને સ્થાન આપ્યું છે. ઈરાની લીગ સાથે જોડાયેલા મોજતાબી શરીફીએ ઈરાનની એક ન્યૂઝ સાઇટને જણાવ્યું કે ઈરાનની મહિલા ટીમમાં આઠ પુરુષ ખેલાડી લિંગ પરિવર્તનનું ઓપરેશન કરાવ્યા વિના જ રમી રહ્યા છે.